gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 6764, del 30-04-2012 (2012/3617)

Notificació de la sentència dictada en el juí ordinari número 1174/2009.
------------------------------------------------------------------------

### Dades del document

Número de DOGV
:   6764

Data del DOGV
:   30-04-2012

Secció del DOGV
:   IV. ADMINISTRACIÓ DE JUSTÍCIA

Número del document
:   2012/3617


Organisme emissor
:   Jutjat de Primera Instància Número 5 de Gandia

Tipus de document
:   Edicte

Notificació de la sentència dictada en el juí ordinari número 1174/2009. [2012/3617]  
Procediment ordinari 001174/2009-B  
De: Banco Bilbao Vizcaya Argentaria, SA.  
Procuradora: Ana María Tomás Alberola.  
Contra: Abdelah Bousmara.  
Procurador/a: -  
En este procediment ordinari número 1174/2009, seguit a instàncies de Banco Bilbao Vizcaya Argentaria, SA, contra Abdelah Bousmara, s'ha dictat la sentència que, literalment, diu el següent:  
«Sentència número 34/2012  
Gandia, 13 de febrer de 2012  
Dispositiva  
Estime íntegrament la demanda interposada per Banco Bilbao Vizcaya Argentaria, SA, contra Abdelah Bousmara, al qual condemne a pagar 4.797,46 euros més els interessos consignats en el fonament de dret segon d'esta resolució, així com les costes d'este procediment.  
  
Incloeu esta resolució en el llibre de sentències i deixeu-ne una testimoniança en les actuacions, i notifiqueu-la a les parts fent-los saber que no és ferma i que s'hi pot interposar un recurs d'apel·lació, que resoldrà l'Audiència Provincial de València, el qual s'interposarà en este Jutjat en el termini de 20 dies seguint els tràmits que establixen els articles 458 i següents de la Llei d'Enjudiciament Civil vigent.  
Esta és la meua sentència, que pronuncie, mane i firme.  
Publicació. La sentència anterior ha sigut donada, firmada i publicada per la magistrada jutgessa que la subscriu el dia de hui. En done fe».  
I atés que el demandat, Abdelah Bousmara, es troba en parador ignorat, expedisc este edicte a fi que li valga de notificació de forma deguda.  
  
Gandia, 26 de març de 2012.- La secretària judicial: Ana Mª Lillo Sánchez.
Diari Oficial de la Generalitat Valenciana


Sumari del DOGV 6906, del 20-11-2012 (2012/10567)

Informació pública de la proposta de modificació de les ordenances reguladores del pla parcial Alhama.
------------------------------------------------------------------------------------------------------

### Dades del document

Número de DOGV
:   6906

Data del DOGV
:   20-11-2012

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2012/10544


Data del document
:   30-10-2012

Organisme emissor
:   Ajuntament d'Altea

Tipus de document
:   Anunci

Descriptors 

:   * Altea
    * administració local
    * pla d'urbanisme

Informació pública de la proposta de modificació de les ordenances reguladores del pla parcial Alhama. [2012/10786]  
El Ple de la corporació, per unanimitat de tots els assistents, en sessió celebrada amb caràcter ordinari el dia 4 d'octubre de 2012, va adoptar, entre altres, l'acord següent:  
«1. Sotmetre a informació pública, per període d'un mes, la proposta de modificació de les ordenances reguladores del pla parcial Alhama, anunciant-la en el Diari Oficial de la Comunitat Valenciana i en un diari no oficial d'àmplia difusió en la localitat, termini durant el qual el projecte diligenciat de la modificació haurà d'estar depositat en les dependències municipals per a la seua pública consulta.  
2. Advertir en l'anunci que la informació pública de la modificació de les ordenances determinarà la suspensió de llicències en l'àmbit regulat pel pla parcial Alhama.  
3. En desplegament del punt anterior, suspendre, en el que s'oposen a les noves determinacions que s'establixen en el document en tramitació, en l'àmbit del sector Alhama, les llicències de:  
- Moviments de terra, murs de contenció i tancaments de parcel·la.  
  
- Obres de nova planta d'edificacions, construccions auxiliars i elements anàlegs.  
- Obres d'ampliació i reforma d'edificacions i construccions auxiliars que impliquen augment de volum, ocupació o altura.   
- Obres d'habilitació de soterranis, semisoterranis, obra morta, cambres sanitàries i elements anàlegs».  
Durant el període indicat, qualsevol interessat podrà consultar l'expedient en el Servici d'Urbanisme de l'Ajuntament d'Altea, en horari de 09.00 a 14.00 hores, així com en la pàgina web de l'Ajuntament d'Altea i presentar al·legacions i suggeriments.  
  
  
Altea, 30 d'octubre de 2012.- L'alcalde: Miguel Ortiz Zaragoza.
Diari Oficial de la Generalitat Valenciana


Sumari del DOGV 6788, del 04-06-2012 (2012/5479)

CORRECCIÓ d'errades de la Resolució de 28 de maig de 2012, del Rectorat de la Universitat de València, per la qual es fa pública la llista provisional d'admesos i exclosos al curs selectiu d'accés al grup C (subgrup C1), per promoció interna, sector d'administració general, escala de suport administratiu d'aquesta Universitat.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6788

Data del DOGV
:   04-06-2012

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2012/5479


Data del document
:   01-06-2012

Organisme emissor
:   Universitat de València

Tipus de document
:   Correcció d'errades

Correcció d'errades

CORRECCIÓ d'errades de la Resolució de 28 de maig de 2012, del Rectorat de la Universitat de València, per la qual es fa pública la llista provisional d'admesos i exclosos al curs selectiu d'accés al grup C (subgrup C1), per promoció interna, sector d'administració general, escala de suport administratiu d'aquesta Universitat.  
 [2012/5479]  
Advertit error en la publicació de la Resolució de 28 de maig de 2012 (publicada en el DOCV el dia 31.05.2012), cal efectuar la següent correcció.  
  
On diu:  
«Les reclamacions sobre la llista publicada es podran presentar dins el termini de 10 dies hàbils, comptats des del dia següent a la publicació d'aquesta resolució en el Diari Oficial de la Comunitat Valenciana (DOCV), al registre de la Gerència de la Universitat de València, avinguda Blasco Ibáñez, número 13 (nivell 1), València»;  
  
Ha de dir:  
«Les reclamacions sobre la llista publicada es podran presentar dins el termini de 5 dies hàbils, comptats des del dia següent a la publicació d'aquesta resolució en el Diari Oficial de la Comunitat Valenciana (DOCV), al registre de la Gerència de la Universitat de València, avinguda Blasco Ibáñez, número 13 (nivell 1), València».  
  
València, 1 de juny de 2012.- El rector, p. d. (DOCV de 10.06.2011), el gerent: Joan E. Oltra i Vidal.
Diari Oficial de la Generalitat Valenciana


Sumari del DOGV 6744, del 29-03-2012 (2012/3136)

Notificació de declaració de requeriment de reparació de dany. Expedient sancionador número 039/10 SAN.
-------------------------------------------------------------------------------------------------------

### Dades del document

Número de DOGV
:   6744

Data del DOGV
:   29-03-2012

Secció del DOGV
:   V. ANUNCIS - C) ALTRES ASSUMPTES

Número del document
:   2012/3136


Organisme emissor
:   Conselleria d'Infraestructures, Territori i Medi Ambient

Tipus de document
:   Anunci

Notificació de declaració de requeriment de reparació de dany. Expedient sancionador número 039/10 SAN. [2012/3136]  
De conformitat amb el que disposen els articles 59.5 i 61 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, es fa pública la notificació en extracte de l'acte dictat en l'expedient sancionador que s'indica, instruït per la Conselleria d'Infraestructures, Territori i Medi Ambient a la persona o entitat denunciada apareix a continuació, ja que s'ha intentat la notificació en l'últim domicili conegut i no s'ha pogut practicar.  
  
Expedient número: 039/10 SAN.  
Entitat o persona interessada: Alzireña de Tratamientos Inertes, SL.  
Últim domicili conegut: c/ Reis Catòlics, 136. Alzira, València.  
  
Assumpte: requeriment de reparació de dany de l'expedient sancionador dictat pel director general de Qualitat Ambiental, el 19 d'octubre de 2011.  
El corresponent expedient es troba en el Servici d'Inspecció Mediambiental de la Conselleria d'Infraestructures, Territori i Medi Ambient, c/ Francesc Cubells, 7, 46514 València, on haurà de comparéixer per a conéixer el contingut íntegre de l'acte en el termini de deu dies hàbils, comptats des de l'endemà de la publicació del present en el Diari Oficial de la Comunitat Valenciana.  
S'informa la persona interessada del dret que l'assistix d'aportar les al·legacions que estime convenients en la seua defensa o, si és el cas, d'interposar recurs, tot això dins del termini legalment establit. Una vegada transcorregut este i sense haver fet ús d'este dret, es dictaran les resolucions oportunes.  
  
València, 11 de gener de 2012.- El subsecretari: Gaspar Peral Ribelles.
Diari Oficial de la Generalitat Valenciana


Sumari del DOGV 6766, del 03-05-2012 (2012/4098)

Informació pública del Programa d'Actuació Aïllada «El Carbó» d'Alcoi.
----------------------------------------------------------------------

### Dades del document

Número de DOGV
:   6766

Data del DOGV
:   03-05-2012

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2012/4098


Data del document
:   13-04-2012

Organisme emissor
:   Baecant, SL

Tipus de document
:   Anunci

Descriptors 

:   * Alcoi
    * empresa privada
    * pla d'urbanisme

Informació pública del Programa d'Actuació Aïllada «El Carbó» d'Alcoi. [2012/4098]  
La mercantil Baecant, SL, proveïda de CIF núm. B-53742644, ha plantejat iniciativa de programa per al desenvolupament d'una actuació aïllada a Alcoi, en l'àmbit situat entre els carrers Sant Miquel, Pintor Casanova i Sant Antoni del nucli antic d'Alcoi.   
La documentació integrant del programa consta d'alternativa tècnica, que consta al seu torn de memòria de programa, projecte d'urbanització, projecte de reparcel·lació i avantprojecte d'edificació, i de proposició juridicoeconòmica. L'equip redactor d'aquests consta de Víctor García Martínez (arquitecte), Rafael Ibáñez Sánchez-Robles (arquitecte), i Nuria Sinisterra Olavarrieta (advocada).   
Amb l'objecte de procedir a la seua informació pública, tots els documents han estat protocol·litzats davant el notari d'Alcoi Pedro Doménech García i n'ha estat dipositada una còpia a l'Ajuntament d'Alcoi.   
El present anunci es va a publicar en el Diari Oficial de la Comunitat Valenciana, així com en el diari La Verdad.   
El termini d'informació al públic serà d'un mes i comptarà des de la publicació de l'anunci en el Diari Oficial de la Comunitat Valenciana, durant el qual qualsevol persona podrà comparèixer en la notaria de Pedro Doménech García, situada en la plaça Pintor Gisbert núm. 7 d'Alcoi, en horari de 09.00 a 14.00 h de dilluns a divendres, i de 16.00 a 19.00 h els dilluns, dimarts i dijous, i obtenir, a costa seua, còpia de l'acta que conté la documentació esmentada o sol·licitar la seua exhibició. Igualment es podrà consultar aquesta i el seu expedient administratiu en l'Ajuntament d'Alcoi els dies hàbils, de 09.00 a 14.00h.   
Dins el termini d'un mes podran presentar-se al·legacions al programa i projectes presentats o alternatives tècniques que pretenguen competir amb l'exposada al públic.   
Una vegada finalitzat el termini indicat, i en el cas que s'hagen presentat noves alternatives en competència amb la que ha iniciat el present procediment, s'obrirà un nou termini d'informació pública de 15 dies.   
  
Acabat el termini d'un mes d'informació pública o, si escau, el de 15 dies d'informació pública de les noves alternatives, i durant el termini de 10 dies, comptadors des de la finalització dels terminis anteriorment indicats, es podran presentar proposicions juridicoeconòmiques a qualsevol de les alternatives presentades.   
  
Alacant, 13 d'abril de 2012.- L'administrador únic: Emilio Jose Sanz Cardona.
Diari Oficial de la Generalitat Valenciana


Sumari del DOGV 6710, del 09-02-2012 (2012/1087)

Suspensió i nova convocatòria de subhasta per venda extrajudicial d'un bé immoble a Elx.
----------------------------------------------------------------------------------------

### Dades del document

Número de DOGV
:   6710

Data del DOGV
:   09-02-2012

Secció del DOGV
:   V. ANUNCIS - C) ALTRES ASSUMPTES

Número del document
:   2012/1087


Organisme emissor
:   Notaria Cordero Vadillo, CB

Tipus de document
:   Anunci

Suspensió i nova convocatòria de subhasta per venda extrajudicial d'un bé immoble a Elx. [2012/1087]  
Alberto Mª Cordero Garrido, notari del Col·legi de València amb residència a Elx, faig constar:   
Que en aquesta notaria, situada a Elx (Alacant), avinguda de la Comunitat Valenciana, núm. 19-AC, té lloc venda extrajudicial, d'acord amb l'article 129 de la Llei Hipotecària, de la següent finca hipotecada:   
Descripció: urbana. Número huit. Habitatge sud, esquerra entrant escala del pis segon (planta quarta), de l'edifici situat a la ciutat d'Elx, carrer del Capità Baltasar Tristany, número 25, hui 31.   
Té una superfície construïda de noranta-huit metres quadrats. Limita: front, un altre habitatge del mateix pis i buit d'escala; dreta, Pedro Irles Mira; esquerra, carrer del Capità Baltasar Tristany; i fons, Lorenzo Quiles Boix.   
Quota de participació: 8,5%.   
Inscrita en el Registre de la Propietat Número 4 d'Elx, al tom 1.707, llibre 436, foli 168, finca número 26.491, inscripció 2a.   
En la notaria tindran lloc: la 1a subhasta, el dia 20 de març de 2012 a les 10.00 hores, i el tipus base serà el de cent cinquanta-set mil quatre-cents cinquanta-cinc euros i cinc cèntims (157.455,05 €); si no hi ha postor o si resulta fallida, la 2a subhasta, el dia 17 d'abril de 2012, a les 10.00 hores, el tipus del qual serà el 75% del corresponent a la primera; i en els mateixos casos la 3a subhasta, el dia 21 de maig de 2012, a les 10.00 hores sense subjecció a tipus.   
La documentació i certificació del registre a què es refereixen els articles 236.a i 236.b del Reglament Hipotecari poden consultar-se en la notaria. S'entendrà que qualsevol licitador accepta com a bastant la titulació. Les càrregues, els gravàmens i assentaments anteriors a la hipoteca que s'execute continuaran subsistents. Els licitadors hauran de consignar prèviament a la subhasta en la notaria una quantitat equivalent al 30% del tipus que corresponga en la 1a i 2a subhasta i en la 3a un 20% del tipus de la segona. Podran fer-se postures per escrit en plec tancat, i s'hi adjuntarà el justificant del depòsit previ fins al moment de la subhasta.   
  
Elx, 24 de gener de 2012.- El notari: Alberto Mª Cordero Garrido.
Diari Oficial de la Generalitat Valenciana


Sumari del DOGV 6930, del 26-12-2012 (2012/11224)

Informació pública del text refós del projecte de reparcel·lació forçosa del sector de sòl urbanitzable PAU-1 Murtar del pla general municipal d'ordenació.
-----------------------------------------------------------------------------------------------------------------------------------------------------------

### Dades del document

Número de DOGV
:   6930

Data del DOGV
:   26-12-2012

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2012/11094


Data del document
:   03-12-2012

Organisme emissor
:   Ajuntament de Benidorm

Tipus de document
:   Anunci

Descriptors 

:   * Benidorm
    * administració local
    * pla d'urbanisme

Informació pública del text refós del projecte de reparcel·lació forçosa del sector de sòl urbanitzable PAU-1 Murtar del pla general municipal d'ordenació. [2012/11949]  
Per l'Acord de la Junta de Govern Local de 3 de desembre de 2012, s'ha resolt sotmetre a informació pública el text refós del projecte de reparcel·lació forçosa del sector PAU-1 Murtar del Pla General Municipal d'Ordenació de Benidorm, datat en setembre de 2012.  
  
Durant el termini d'un mes, comptador des de la publicació d'este anunci en el Diari Oficial de la Comunitat Valenciana, es podrà consultar el document esmentat en les dependències del Departament d'Urbanisme de l'Ajuntament de Benidorm, plaça de Ses Majestats els Reis d'Espanya, número 1, de 08.00 a 14.00 hores, i formular, en el mateix termini, les al·legacions que estimen pertinents.  
De conformitat amb el que establix l'article 177.1.a, en concordança amb l'article 83.2.a, de la Llei 16/2005, de 30 de desembre, de la Generalitat, Urbanística Valenciana, es publica este anunci perquè se'n prenga coneixement.  
  
Benidorm, 3 de desembre de 2012. L'alcalde: Agustín Navarro Alvado.
Diari Oficial de la Generalitat Valenciana


Sumari del DOGV 6696, del 20-01-2012 (2012/465)

Informació pública del projecte de la 56a modificació de l'ordenació estructural del Pla General.
-------------------------------------------------------------------------------------------------

### Dades del document

Número de DOGV
:   6696

Data del DOGV
:   20-01-2012

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2012/465


Data del document
:   13-01-2012

Organisme emissor
:   Ajuntament de Gandia

Tipus de document
:   Anunci

Descriptors 

:   * Gandia
    * administració local
    * pla d'urbanisme

Informació pública del projecte de la 56a modificació de l'ordenació estructural del Pla General. [2012/465]  
Per Acord de la Junta de Govern Local de 9 de gener de 2012, s'ha aprovat el projecte de la 56a modificació de l'ordenació estructural del Pla General, consistent en la modificació de l'ús de la parcel·la situada al carrer del Comerç, núm. 16 del polígon Alcodar, que passa a terciari comercial, i s'ha resolt sotmetre'l a informació pública. Durant el termini d'un mes podrà examinar-se l'expedient en les dependències d'Urbanisme de l'Ajuntament i, si és el cas, formular-se al·legacions.  
  
  
Gandia, 13 de gener de 2012.- El secretari general del Ple: Lorenzo Pérez Sarrión.
Diari Oficial de la Generalitat Valenciana


Sumari del DOGV 6833, del 03-08-2012 (2012/7748)

Desistiment del procediment de licitació número CNMY12/14-14/51. Servei d'interpretació de declaracions orals de persones, traducció escrita i transcripció de CD, DVD o cintes d'àudio, sol·licitats per les oficines judicials i fiscalies de la Comunitat Valenciana, incloses les llengües especials per a persones discapacitades.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6833

Data del DOGV
:   03-08-2012

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2012/7748


Data del document
:   31-07-2012

Organisme emissor
:   Conselleria de Justícia i Benestar Social

Tipus de document
:   Anunci

Anàlisi jurídica

 Descriptors 

:   * adjudicació de contracte administratiu
    * contracte de serveis

Desistiment del procediment de licitació número CNMY12/14-14/51. Servei d'interpretació de declaracions orals de persones, traducció escrita i transcripció de CD, DVD o cintes d'àudio, sol·licitats per les oficines judicials i fiscalies de la Comunitat Valenciana, incloses les llengües especials per a persones discapacitades. [2012/7748]  
Resultant que l'anunci de licitació va ser publicat en el Diari Oficial de la Comunitat Valenciana núm. 6816, d'11 de juliol de 2012.  
D'acord amb l'article 155 del Text Refós de la Llei de Contractes del Sector Públic, aprovat pel Reial Decret 3/2011, de 14 de novembre, que disposa que el desistiment del procediment haurà d'acordar-se per l'òrgan de contractació abans de l'adjudicació.  
  
Es resol el desistiment del procediment de licitació del contracte del servei d'interpretació de declaracions orals de persones, traducció escrita i transcripció de CD, DVD o cintes d'àudio, sol·licitats per les oficines judicials i fiscalies de la Comunitat Valenciana, sense perjuí de la iniciació d'un nou procediment de licitació.  
  
València, 31 de juliol de 2012.- El subsecretari, p.d. (DOCV núm. 5967, de 04.03.2009): Carlos Alberto Precioso Estiguin.
Diari Oficial de la Generalitat Valenciana


Sumari del DOGV 6785, del 30-05-2012 (2012/5120)

RESOLUCIÓ de 15 de maig de 2012, de la Conselleria d'Hisenda i Administració Pública, per la qual s'autoritzen determinats ajustos pressupostaris derivats de l'estructura de l'administració de la Generalitat regulats en el Decret 31/2012, del Consell. Expedient número 06.006/12-025.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6785

Data del DOGV
:   30-05-2012

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2012/5120


Data del document
:   15-05-2012

Organisme emissor
:   Conselleria d'Hisenda i Administració Pública

Tipus de document
:   Resolució

RESOLUCIÓ de 15 de maig de 2012, de la Conselleria d'Hisenda i Administració Pública, per la qual s'autoritzen determinats ajustos pressupostaris derivats de l'estructura de l'administració de la Generalitat regulats en el Decret 31/2012, del Consell. Expedient número 06.006/12-025. [2012/5120]  
  
El Decret 31/2012, de 10 de febrer, del Consell, suposa una modificació de l'estructura de la Generalitat que implica la readscripció orgànica del programa 112.50, Alt Assessorament en Ciència i Tecnologia, de la Conselleria d'Educació, Formació i Ocupació a la Conselleria de Presidència.  
Este decret establix que les funcions administratives, de gestió i secretariat tècnic de l'Alt Consell Consultiu en Investigació, desenrotllament i innovació de la Presidència de la Generalitat, que amb anterioritat eren exercides per la conselleria competent en matèria d'universitat i ciència, seran exercides directament per la Conselleria de Presidència.  
  
En conseqüència i d'acord amb el que establixen els articles 17 i 19 de la Llei 10/2011, de Pressupostos de la Generalitat per a l'exercici 2012, esta Conselleria d'Hisenda i Administració Pública adopta la següent resolució:  
  
Primer  
D'acord amb el que establix el Decret 31/2012, pel qual es modifica el Decret 136/2006, s'autoritzen els ajustos pressupostaris detallats a continuació, així com la vinculació a les aplicacions de destí de les línies de subvenció i projectes d'inversió afectats, amb les mateixes dades descriptives i distribució de fons.  
  
València, 15 de maig de 2012.- El conseller d'Hisenda i Administració Pública: José Manuel Vela Bargues.